text: মুয়াজ্জেম বাহাদুর শাহ (—) (ফার্সি:  অক্টোবর ১৪, ১৬৪৩ – ফেব্রুয়ারি, ১৭১২), শাহ আলম প্রথম নামেও পরিচিত। সপ্তম মুঘল সম্রাট। আওরঙ্গজেবের পর মুঘল সম্রাট হিসাবে তিনি ১৭০৭ খ্রিষ্টাব্দ থেকে ১৭১২ খ্রিষ্টাব্দ পর্যন্ত ভারতবর্ষ শাসন করেছেন। পিতা আওরঙ্গজেবের শাসনামলে তিনি বেশ কয়েকবার বিদ্রোহ করে সিংহাসনে আরোহণ করার চেষ্টা করেছিলেন। ১৬৬৩ সালে তিনি মারাঠাদের হাতে ৭ বছর বন্দী ছিলেন। সম্রাট হবার পূর্বে তিনি আকবরআবাদ বা বর্তমান আগ্রার কাবুল এবং লাহোরের সুবাদার ছিলেন।
  
  প্রাক জীবন 
  ১৬৪৩ সালের ১৪ অক্টোবরে বুরহানপুর (অধুনা মধ্য প্রদেশে ; মহারাষ্ট্রের সীমান্তবর্তী ) শহরে ৬ষ্ঠ মুঘল সম্রাট আওরঙ্গজেব ও তার হিন্দু দ্বিতীয় স্ত্রী নওয়াব বাঈ এর দ্বিতীয় সন্তান হিসেবে মোয়াজ্জাম নামে বাহাদুর শাহ-এর জন্ম হয়।
  
  শাহজাহান কালে (১৬৫৩-১৬৫৯) 
  মাত্র ১০ বছর বয়েসে পিতামহের শাসনকালে তিনি লাহোরের উজির হিসেবে নিয়োজিত হন।
  
  আওরঙ্গজেব কালে (১৬৬৭-১৭০৭) 
  মাত্র ২৪ বছর বয়েসে পিতার শাসনকালে তিনি দাক্ষিণাত্যের প্রধান হিসেবে নিয়োজিত হন। অনুগত মেবার রাজ্ যশোবন্ত সিং হন তার সহকারী। ১৬৭০ সালে পিতাকে ক্ষমতাচুত্য করার প্রচেষ্টা করে বিফল হন। ১৬৮০ সালে পুনরায় একবার রাজপূত ক্ষোভ ফুঁসলে ক্ষমতাদখল করতে বিফল হন। ১৬৮১ সালে সম্রাট তাকে দিল্লি ফিরিয়ে আনেন এবং আগ্রা , লাহোর ও কাবুলের সুবাদার হিসেবে সম্রাটের কড়া পর্যবেক্ষণে ছিলেন।
  
  ক্ষমতায়ন
  
  ক্ষমতায়নের যুদ্ধ 
  কোনো প্রকৃত যুবরাজ নির্দিষ্ট না করেই ঔরংজেব ১৭০৭ সালে মৃত্যু বরণ করেন। সেসময় তার জীবিত ৩ সন্তান মোয়াজ্জাম কাবুলের , আজম শাহ (আওরংজেবের প্রথম স্ত্রী দিলরাস বানু বেগমের গর্ভের পুত্র) গুজরাটের এবং কাম বক্স(আওরংজেবের কনিষ্ঠ সঙ্গী উদয়পুরী মহলের জারজ পুত্র) দাক্ষিণাত্যের সুবাদার ছিলেন।  ক্ষমতা দখলের লক্ষ্যে আজম শাহ দিল্লি দখল করেন। মোয়াজ্জাম ও  আজমের মধ্যে জাজাও-এর যুদ্ধ(আগ্রার নিকটবর্তী) সংঘটিত হয়। মোয়াজ্জাম  জয়ী হয় এবং প্রথম বাহাদুর শাহ হিসেবে ৬৩ বছর বয়সে সম্রাট হন। আজম শাহ ও তার বংশ নির্মূল হয়ে যায়।
  
  মৃত্যু 
  ১৭১২ সালের ফেব্রুয়ারিতে সম্রাটের মৃত্যু হলে তার জ্যেষ্ঠ পুত্র জাহানদার শাহ সম্রাট হন।
  
  তথ্যসূত্র 
  
  বিষয়শ্রেণী:মুঘল সম্রাট
  বিষয়শ্রেণী:১৬৪৩-এ জন্ম
  বিষয়শ্রেণী:১৭১২-এ মৃত্যু
  বিষয়শ্রেণী:ভারতবর্ষের মুসলিম শাসক
  বিষয়শ্রেণী:ভারতবর্ষের ইতিহাস
  বিষয়শ্রেণী:চেঙ্গিস খানের বংশধর
title: প্রথম বাহাদুর শাহ